ΓΡΑΠΤΗ ΕΡΩΤΗΣΗ E-0213/02

υποβολή: Nirj Deva (PPE-DE) προς την Επιτροπή

(6 Φεβρουαρίου 2002)

Θέμα: Ακτή του Ελεφαντοστού

Δεδομένου ότι η ΕΕ συμπεριλαμβάνεται στην ομάδα χορηγών πουποστηρίζουν το σχεδιαζόμενο πρόγραμμα εκπαίδευσης στα ανθρώπινα δικαιώματα των στρατιωτικών δυνάμεων της Ακτής Ελεφαντοστού, ποιές είναι οι προθέσεις της Επιτροπής σχετικά με το πρόγραμμα αυτό· Θα περιλαμβάνει τους μαχητές που πολέμησαν για τον Στρατηγό Guei σε μια προσπάθεια επανάκτησης της εμπιστοσύνης του λαού και προώθησης της πολιτικής σταθερότητας·

Κοινή απάντησητου κ. Nielson εξ ονόματος της Επιτροπήςστις γραπτές ερωτήσεις E-0167/02, E-0213/02 και E-0214/02

(15 Μαρτίου 2002)

Οι διαβουλεύσεις με την Ακτή του Ελεφαντοστού, βάσει του άρθρου 96 της συμφωνίας του Κοτονού, ολοκληρώθηκαν στις 25 Ιουνίου 2001 με την απόφαση να επαναληφθεί σταδιακά η κοινοτική συνεργασία παράλληλα με τη διαδικασία εθνικής συμφιλίωσης που σημειώνει πρόοδο, την καταπολέμηση της ατιμωρησίας, τη μεταρρύθμιση του δικαστικού τομέα και την καταπολέμηση της ξενοφοβίας.

Μέχρι τώρα, η διαδικασία συμφιλίωσης ήταν επιτυχής: το φόρουμ εθνικής συμφιλίωσης κατέληξε σε συναινετικές συστάσεις για τους τρόπους και τα μέσα σταθεροποίησης της πολιτικής κατάστασης. Οδήγησε επίσης σε συνομιλίες μεταξύ των κύριων πολιτικών προσωπικοτήτων της Ακτής του Ελεφαντοστού. Οι παρατηρητές προβλέπουν ότι θα αναγνωριστεί σύντομα ηπηκοότητα της Ακτής του Ελεφαντοστού στον κ. Ouattara, ένα θέμα που είχε θεωρηθεί ως η σημαντικότερη πηγή πολιτικής έντασης. Λήφθηκαν επίσης μέτρα για να αντιμετωπιστούν τα άλλα τρία ζητήματα.

Η Επιτροπή πιστεύει ότι μπορεί να συμφωνηθεί σύντομα η πλήρης έναρξη της κοινοτικής συνεργασίας.

Η προβλεπόμενη αναγνώριση στον κ. Ouattara τηςπηκοότητας της Ακτής του Ελεφαντοστού θα αποτελέσει από μόνη της τη λύση για τη δυνατότητα εκλογής του όσον αφορά τις κοινοβουλευτικές εκλογές. Η κατοχή τηςπηκοότητας της Ακτής του Ελεφαντοστού είναι αρκετή για τη συμμετοχή σ'αυτές τις εκλογές. Ωστόσο, οι απαιτήσεις τηςπηκοότητας για τις προεδρικές εκλογές είναι πιο αυστηρές, σύμφωνα με το νέο σύνταγμα. Έναςποψήφιος πρέπει όχι μόνο να είναιπήκοος της Ακτής του Ελεφαντοστού, αλλά πρέπει και οι δύο γονείς του να είναιπήκοοι αυτής της χώρας και ο ίδιος δεν πρέπει να είχε χρησιμοποιήσει άλληπηκοότητα κατά το παρελθόν. Ο ίδιος ο πρόεδρος Gbagbo αναγνώρισε κατά το φόρουμ εθνικής συμφιλίωσης ότι αυτή η διάταξη αποσκοπούσε στο να εμποδίσει προσωπικά τον κ. Ouattara από το να είναιποψήφιος στις εκλογές. Ο πρόεδρος Gbagbo αποφάσισε να συστήσει μία επιτροπή δικηγόρων που θα κάνει συστάσεις για την πιθανή διευκρίνηση του σημερινού συντάγματος. Αυτό το θέμα βρίσκεται στο πρόγραμμα εργασίας των διαπραγματεύσεων που διεξάγονται σήμερα μεταξύ των τεσσάρων μεγάλων πολιτικών αρχηγών.

Η κατάρτιση των ενόπλων δυνάμεων της Ακτής του Ελεφαντοστού σε θέματα ανθρωπίνων δικαιωμάτων έχει προγραμματιστεί στο πλαίσιο του συντονισμού του Προγράμματος των Ηνωμένων Εθνών για την Ανάπτυξη (UNDP) και κυρίως του προγράμματος της κυβέρνησης της χώρας για τη μεταρρύθμιση του στρατού. Αυτό το πρόγραμμα αποτελεί μέρος της ευρύτερης μεταρρύθμισης του στρατού που θεωρείται ως η κυριότερη προτεραιότητα των αρχών. Η Επιτροπή και επίσης ορισμένα κράτη μέλη βρίσκονται στη διαδικασία λήψης απόφασης σχετικά με το αν θα συμμετέχουν σ'αυτό το πρόγραμμα.

Εν τω μεταξύ, η Επιτροπή έχει την πρόθεση ναποστηρίξει ένα σχέδιο σ'αυτόν τον τομέα του Ιδρύματος Friedrich Ebert με σκοπό την κατάρτιση των ενόπλων δυνάμεων και της αστυνομίας ώστε να προωθηθεί η καλύτερη κατανόηση μεταξύ αυτών και της κοινωνίας των πολιτών. Θα οργανωθούν σεμινάρια και εργαστήρια σε τέσσερεις στρατιωτικές περιοχές της Ακτής του Ελεφαντοστού. Το θέμα των παράλληλων δυνάμεων ασφαλείας και στρατιωτικών ομάδων θα είναι στο επίκεντρο των βασικών ζητημάτων που θα εξεταστούν.

Γενικότερα, η Ακτή του Ελεφαντοστού είναι μία από τις χώρες εστίασης για την εφαρμογή του κονδυλίου του προϋπολογισμού για τα δικαιώματα του ανθρώπου (B7-7020) το 2002 και 2003. Οι προτεραιότητες θα αποφασιστούν. Ανάλογα με τις ανάγκες της χώρας, και για να αποτραπεί η αλληλοεπικάλυψη με τις παρεμβάσεις άλλων χορηγών βοήθειας, η Επιτροπή είναι έτοιμη να επικεντρώσει τη βοήθειά της στη δημιουργία θεσμών όσον αφορά τις μη κυβερνητικές οργανώσεις (ΜΚΟ), την επιτροπή των δικαιωμάτων του ανθρώπου και τον τύπο.